ለሰላም ግንባታ የመገናኛ ብዙኃን የቤት ሥራ
ሰላም ሚኒስቴር ከመገናኛ ብዙኃን፣ ከህዝብ ግንኙነት ባለሙያዎችና በሰላም ዙሪያ ግንዛቤ በመፍጠር ከሚንቀሳቀሱ አካላት ጋር ‹መገናኛ ብዙኃን ለአብሮነት› በሚል መሪቃል ሰሞኑን የምክክር መድረክ አካሂዷል።በምክክር መድረኩ መገናኛ ብዙኃን ሰላም በማስፈን የሚጠበቅባቸውን ያህል ሚናቸውን አልተወጡም የሚል ሃሳብ ተነስቷል።መምህር አካሉ አብርሃም ሀዋሳ ውስጥ በሚገኘው ኤስ.ኦ.ኤስ ትምህርት ቤትና በተለያዩ ትምህርት ቤቶች በመምህርነትና በርዕሰ በመምህርነት ከሚያገለግልበት ሥራው ወጥቶ በሥነምግባር የታነፀ ትውልድ እንዲፈጠር በተነሳሽነት በበጎ ፈቃድ ስለሀገር ፍቅርና ሰላም በማስተማር አገልግሎት በመስጠት ላይ እንደሚገኝ ይገልጻል።ወጣት ሆኖ ወጣቶችን ማስተማሩ የበለጠ ውጤታማ ያደርጋል ብሎ በማሰቡ ስለ ሰላም ለማስተማር መነሳሳቱን ይናገራል።በአሁኑ ጊዜም በትምህርት ቤቶችና ወጣቶች በሚገኙበት በመዘዋወር በማስተማር ላይ መሆኑን ያመለክታል።መምህር አካሉ በግሉ ይሄን ማድረግ ከቻለ የመገናኛ ብዙኃን ደግሞ ተደራሽነታቸው ሰፊ በመሆኑ የበለጠ እንደሚሰሩ ያምናል።የተሻለች ሀገር ለመገንባት ብቸኛው አመራጭ ሰላም ነው።ሰላም እንዲመጣ ደግሞ መገናኛ ብዙኃን ህዝቡን በማስተማር ሚናቸው የጎላ ነው።የሰላም ጉዳይ የጋራ እንጂ የአንድ ወገን ብቻ አይደለም።አጋጣሚን በመጠቀም ሰላምን የሚያደፈርሱ ካሉ በጋራ ተባብሮ እንዴት መከላከል እንደሚቻል መገናኛ ብዙኃን ሳቢ በሆነ አቀራረብ ህዝብን ለሰላም የማነሳሳት አቅማቸውን መጠቀም ይኖርባቸዋል ይላል፡ በሰላም ላይ ሰርተው ቢሆን ኖሮ ሰላም የሀገሪቷ ስጋት አይሆንም ነበር ይላል።ዶክተር ዮናታን ዮሴፍ የመርፌ መጽሄት ባለቤትና ዳይሬክተር ነው።ሀገሪቱ ውስጥ የተስተዋሉት ሁከትና ግርግሮች ለሀገርና ለህዝብም እንደማይበጁ እንዲሁም ለሰላም መደፍረስ መንገድ መክፈታቸውን ከነማሳያው ለህዝብ በማቅረብ ግንዛቤ መፍጠር ቢቻል ጥፋቶችን መቀነስ ይቻል እንደነበር ያምናል።ዶክተር ዮናታን፤ለሰላም እጦት ችግር ሙሉ ለሙሉ መገኛኛ ብዙኀን ሚናቸውን ባለመወጣታቸው ብቻ ነው ብሎ ባያምንም ካላቸው ተደራሽነት የበለጠ መንቀሳቀስ አለባቸው በሚለው ሀሳብ ይስማማል።መገናኛ ብዙኃን የተፈጠሩ ነገሮችን ለማህበረሰቡ በማሳወቅ መፍትሄዎች የሚመጡበትን መንገድ የማመቻቸት አቅም እንዳላቸውም ይገልጻል ።ችግሮች የሚታዩበት መንገድም መፈተሽ እንዳለባቸውም ይጠቁማል።ዶክተር ዮናታን፤ በሙያው ውስጥ ሲቆይ አብዛኛው ሰው ግጭቶች ላይ ትኩረት ያደረጉ ዘገባዎች ላይ ጆሮውን ሲሰጥ ማስተዋሉን ይጠቁማል።መገናኛ ብዙሃን ሳቢ በሆነ አቀራረብ ከግጭት ውጭ ያሉ ዘገባዎችን በማቅረብ አድማጭ ወይንም አንባቢ መፍጠር እንዳለባቸው ያመለክታል።የሰላም ጋዘጤኞች ቡድን ተመስርቶ በሰላም ዙሪያ ሰፊ ሥራ ቢሰራም ይመርጣል።በብሄራዊ አደጋ ሥጋት ሥራ አመራር ኮሚሽን ከፍተኛ የህዝብ ግንኙነት ባለሙያ አቶ አታለ አቡሐይ፤ ከሁለት ዓመት በፊት ሻሸመኔ ከተማ ላይ በደረሰበት የመኪና አደጋ ከወገኑ በተለገሰለት ደም መትረፍ ችሏል።እርሱም በህይወት ላተረፈው ወገኑ መድረሱ አስደስቶታል።ወገን ለወገኑ ያለው መተሳሰብ ምን ያህል ዋጋ እንዳለው በመግለጽ መተሳሰቡ ውጤታማ የሚሆነው ሰላም ሲኖር እንደሆነም ይገልጻል።መገናኛ ብዙሃንም እንዲህ ያሉ እሴቶችን በማጉላት ሳይወግኑ፣ ገለልተኛ ሆነው ሚዛናዊ የሆኑ መረጃዎችን ለህዝቡ በማቅረብ ኃላፊነታቸውን እንዲወጡ ጠይቋል።በሰላም ሚኒስቴር የሰላም ግንባታና ብሄራዊ መግባባት ዘርፍ ሚኒስትር ዴኤታ ወይዘሮ አልማዝ መኮንን እንደገለጹት፣ መገናኛ ብዙኃን በፖለቲካ ፓርቲዎችም ሆነ በአመራር ጫና ሥር መውደቅ የለባቸውም።አራተኛው መንግሥት ናቸው።ይሄን ኃላፊነታቸውን፣ ሙያው የሚፈቅደውን ሥነምግባር በመላበስ ህሊናቸውን ተጠቅመው የኢትዮጵያውያንን አብሮ የመኖር፣መልካም የሆኑ እሴቶቹን አጉልቶ በማሳየት በህዝቦች መካከልና በሀገር ደረጃም ሰላም እንዲፈጠር የሚያስችል ሥራ በመስራት ሚናቸውን ሊወጡ ይገባል።ወይዘሮ አልማዝ፣የኢትዮጵያ ህዝብ ብዙ የሚያግባባና አንድ የሚያደርጓቸው ጉዳዮች እንዳሉ ይገልጻሉ፤ ልዩነቶች ቢኖሩ እንኳን የሚያራርቅና ሰላምን እስከሚያውክ የሚያደርስ እንዳልሆነ ይናገራሉ።ወጣቱም
ቢሆን
ጥያቄው
በሀገራዊ
ጉዳይ
እና
በልማቱ
ተሳትፎ
እንዲኖረው
ከመፈለግ
የመነጨ
እንጂ
ሁከት
ፈልጎ
እንደማይሆን
ጠቅሰው፣ይሄን
ለይቶ
በማሳወቅ
ለችግሩ
የጋራ
መፍትሄ
እንዲገኝ
ከሁሉም
ባለድርሻ
አካላት
የሚጠበቅ
ቢሆንም
የመገናኛ
ብዙኃን
ሚና
የጎላ
መሆኑን
ይናገራሉ።በሰላም
ዙሪያ
በምሁራን፣
በኃይማኖት
አባቶችና
በተለያዩ
አካላት
እየተከናወኑ
ያሉ
ተግባራት
በመገናኛ
ብዘኃን
አማካኝነት
ለህዝብ
ካልደረሱ
ውጤታማ
መሆን
እንደማይቻልም
ይገልጻሉ።አዲስ ዘመን የካቲት 26/2012ለምለም መንግሥቱ